CELEX: 61997CO0128
Language: fi
Date: 1998-04-30
Title: Yhteisöjen tuomioistuimen määräys (kuudes jaosto) 30 päivänä huhtikuuta 1998. # Rikosoikeudenkäynti vastaan Italia Testa ja Mario Modesti, ja Società Italiana degli Autori ed Editori (SIAE). # Ennakkoratkaisupyyntö: Pretura circondariale di Roma - Italia. # Ennakkoratkaisupyyntö - Tutkimatta jättäminen. # Yhdistetyt asiat C-128/97 ja C-137/97.

Avis juridique important

|

61997O0128

Yhteisöjen tuomioistuimen määräys (kuudes jaosto) 30 päivänä huhtikuuta 1998.  -  Rikosoikeudenkäynti vastaan Italia Testa ja Mario Modesti, ja Società Italiana degli Autori ed Editori (SIAE).  -  Ennakkoratkaisupyyntö: Pretura circondariale di Roma - Italia.  -  Ennakkoratkaisupyyntö - Tutkimatta jättäminen.  -  Yhdistetyt asiat C-128/97 ja C-137/97.  

Oikeustapauskokoelma 1998 sivu I-02181

Tiivistelmä
Avainsanat

Ennakkoratkaisukysymykset - Tutkittavaksi ottaminen - Kysymykset, jotka on esitetty antamatta riittäviä tietoja asiaa koskevista tosiseikoista ja lainsäädännöstä - Kysymykset, joihin ei voida antaa hyödyllistä vastausta(EY:n perustamissopimuksen 177 artikla; EY:n tuomioistuimen perussäännön 20 artikla)  

Tiivistelmä

Jotta yhteisön oikeutta voitaisiin tulkita siten, että tulkinnasta olisi kansalliselle tuomioistuimelle hyötyä, kansallisen tuomioistuimen on määriteltävä esittämiinsä kysymyksiin liittyvät tosiasiat ja oikeudelliset seikat tai ainakin selostettava ne tosiseikkoja koskevat olettamukset, joihin nämä kysymykset perustuvat.Ennakkoratkaisupyynnön esittämistä koskevissa päätöksissä annetut tiedot ja päätöksissä esitetyt kysymykset eivät ole tarpeen ainoastaan sen vuoksi, että yhteisöjen tuomioistuin voi niiden perusteella antaa asian ratkaisun kannalta hyödyllisiä vastauksia, vaan myös siksi, että jäsenvaltioilla ja asianosaisilla on niiden perusteella mahdollisuus esittää huomautuksensa EY:n tuomioistuimen perussäännön 20 artiklan mukaisesti. Yhteisöjen tuomioistuimen on valvottava, että tämä mahdollisuus turvataan, ottaen huomioon se, että edellä mainitun artiklan mukaan ainoastaan ennakkoratkaisupyynnön esittämistä koskevat päätökset annetaan tiedoksi osapuolille. Koska kansallinen tuomioistuin ei riittävästi yksilöi sitä kansallista lainsäädäntöä, johon sen esittämät kysymykset liittyvät, ja koska se ei esitä täsmällisiä syitä sille, miksi se kysyy tiettyjen kansallisen oikeuden säännösten yhteensoveltuvuudesta yhteisön oikeuden kanssa, eikä syitä, joiden vuoksi vastaus näihin kysymyksiin on tarpeen sen käsiteltävänä olevan asian ratkaisua varten, ennakkoratkaisupyynnön tutkittavaksi ottamisen edellytykset selvästi puuttuvat, sillä yhteisöjen tuomioistuin ei voi sen perusteella tulkita yhteisön oikeutta siten, että tulkinnasta olisi hyötyä.